CELEX: 32018D1886
Language: et
Date: 2018-11-30 00:00:00
Title: Komisjoni rakendusotsus (EL, Euratom) 2018/1886, 30. november 2018, millega muudetakse otsust 90/184/Euratom, EMÜ, millega antakse Taanile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2018) 7854 all)

4.12.2018   
               
               
                  ET
               
               
                  Euroopa Liidu Teataja
               
               
                  L 308/45
               
            
         KOMISJONI RAKENDUSOTSUS (EL, Euratom) 2018/1886,
         30. november 2018,
         millega muudetakse otsust 90/184/Euratom, EMÜ, millega antakse Taanile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
         
            
               (teatavaks tehtud numbri C(2018) 7854 all)
            
         
         (Ainult taanikeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 esimest taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 371 kohaselt võib Taani jätkata selle direktiivi X lisa B osas loetletud tehingute maksust vabastamist selles liikmesriigis 1. jaanuaril 1978 kehtinud tingimuste kohaselt. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
                  
               
                     (2)
                  
                  
                     Komisjoni otsusega 90/184/Euratom, EMÜ (3) anti Taanile luba muu hulgas jätta käibemaksupõhiste omavahendite baasi väljaarvutamisel arvesse võtmata direktiivi 2006/112/EÜ X lisa B osa punktis 2 osutatud tehingud, st autorite, kunstnike ja kunstiteoste esitajate osutatud teenused. Seejärel aga tunnistati kõnealune luba komisjoni rakendusotsusega 2012/814/EL (4) kehtetuks.
                  
               
                     (3)
                  
                  
                     2012. aastal vaatas komisjon liikmesriikidele antud load läbi, eesmärgiga mittevajalikud load tühistada. Läbivaatamise käigus jättis Taani direktiivi 2006/112/EÜ X lisa B osa punktis 2 osutatud tehingutega seotud loa tahtmatult komisjonile esitatud lubade loetelust välja. Komisjon tõlgendas seda väljajätmist kui Taani kaudset kinnitust, et kõnealuse loa võib tühistada ning võttis sellest tulenevalt vastu rakendusotsuse 2012/814/EL, millega tühistati otsuse 90/184/Euratom, EMÜ artikliga 1 antud luba. Kui komisjoni käsutuses oleks olnud õige teave, ei oleks seda luba tühistatud.
                  
               
                     (4)
                  
                  
                     Taani märkis 30. aprilli 2018. aasta kirjas, et otsusega 90/814/Euratom, EÜ antud luba tunnistati kehtetuks arusaamatuse tõttu. Rakendusotsuses 2012/814/EL märgiti eksitavalt, et Taani maksustab direktiivi 2006/112/EÜ X lisa B osa punktis 2 osutatud tehinguid ning seetõttu tuleks otsusega 90/814/Euratom,EMÜ antud luba kehtetuks tunnistada. Taani kinnitas, et ei ole autorite, kunstnike ja kunstiteoste esitajate osutatud teenuseid kunagi maksustanud ning need tarned on seotud direktiivi 2006/112/EÜ X lisa B osa punktis 2 osutatud tehingutega, mida liikmesriigid võivad jätkuvalt maksust vabastada. Kuna loa kehtetuks tunnistamiseks puudus alus, palub Taani komisjonil otsusega 90/184/Euratom, EMÜ antud loa kehtivus taastada.
                  
               
                     (5)
                  
                  
                     Komisjon on Taani 2012. aastal esitatud dokumentide analüüsi ja Taani 2018. aastal esitatud teabe alusel seisukohal, et loa kehtivus tuleks otsuse 90/184/Euratom, EMÜ tingimustes paranduste tegemiseks taastada ning seda tuleks kohaldada sellest kuupäevast alates.
                  
               
                     (6)
                  
                  
                     Läbipaistvuse ja õiguskindluse huvides on asjakohane kõnealuse loa kohaldatavust ajaliselt piirata.
                  
               
                     (7)
                  
                  
                     Seepärast tuleks otsust 90/184/Euratom, EMÜ vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusesse 90/184/Euratom, EMÜ lisatakse artikkel 2a:
            
               
                  „Artikkel 2a
                  Taanil lubatakse alates 20. detsembrist 2012 kuni 31. detsembrini 2022 jätta käibemaksupõhiste omavahendite baasi arvutamisel arvesse võtmata direktiivi 2006/112/EÜ (*1) X lisa B osa punktis 2 osutatud tehinguid, mida kohaldatakse autorite, kunstnike ja kunstiteoste esitajate osutatud teenuste suhtes.
               
            
         
         
            Artikkel 2
            Käesolev otsus on adresseeritud Taani Kuningriigile.
         
         
            Brüssel, 30. november 2018
            
               
                  Komisjoni nimel
               
               
                  komisjoni liige
               
               Günther OETTINGER
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 23. märtsi 1990. aasta otsus 90/184/Euratom, EMÜ, millega lubatakse Taanil jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 37).
         
            (4)  Komisjoni 19. detsembri 2012. aasta rakendusotsus 2012/814/EL, Euratom, millega muudetakse otsust 90/184/Euratom, EMÜ, millega lubatakse Taanil jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (ELT L 352, 21.12.2012, lk 56).